section_heading: 13. st. - 14. stoljeće
paragraph_text: U Firenci, a i drugdje među gvelfima su obično bili trgovci i građanstvo, dok su gibelinima bili skloni plemići. Stranačka pripadnost razvila je i neobične običaje, poput nošenja ukrasnog pera na određenoj strani svojeg šešira, ili rezanja voća na poseban način, prema stanačkoj pripadnosti (to je Jonathan Swift persiflirao u svojoj noveli o Liliputu, tvrdeći da se ondje stranke razlikuju po tome s kojeg kraja otvaraju meko kuhano jaje, a ciljajući na englesketorijevce i vigovce).